yasalma/wikipedia huggingface dataset:
# Валентин Николаевич Васянович

Валентин Николаевич Васянович (1971) — украин кинорежиссёры, сценарист, продюсер, кинооператор, монтажсы һәм кинокомпозитор.

# Валентин Николаевич Васянович
## Биографияһы

1971 йылдың 21 июлендә Житомирҙа (хәҙер Украина) тыуған. Виктор Косенко исемендәге музыка колледжын тамамлай. Профессиональ карьераһын И. К. Карпенко-Карого исемендәге КГИТИ-ла башлай, уны 1995 йылда кинооператор дипломы менән, ә 2000 йылда документаль кинорежиссёр дипломы менән тамамлай. Украин кинорежиссерҙары Алексей Прокопенко һәм А. И. Ковалдың ижади оҫтаханаларында шөғөлләнә.
2006—2007 йылдарҙа Польшала А. Вайданың режиссерлыҡ оҫталығы мәктәбендә уҡый.

# Валентин Николаевич Васянович
## Фильмографияһы
### Режиссер

* 2004 — Ҡояшҡа ҡаршы
* 2012 — Ҡәҙимге эш
* 2013 — Эңер
* 2013 — Креденс
* 2016 — Ҡара кимәл
* 2019 — Атлантида
* 2021 — Сағылыш

# Валентин Николаевич Васянович
## Фильмографияһы
### Сценарист

* 2012 — Ҡәҙимге эш
* 2013 — Эңер
* 2019 — Атлантида

# Валентин Николаевич Васянович
## Фильмографияһы
### Продюсер

* 2014 — Ҡәбилә
* 2019 — Атлантида
* 2014 — Эңер
* 2019 — Атлантида
* 2014 — Татыулашыу / Zgoda
* 2019 — Атлантида

# Валентин Николаевич Васянович
## Фильмографияһы
### Монтажсы

* 2012 — Ҡәҙимге эш
* 2013 — Ҡәбилә
* 2019 — Атлантида

# Валентин Николаевич Васянович
## Фильмографияһы
### Композитор

* 2012 — Ҡәҙимге эш

# Валентин Николаевич Васянович
## Награда һәм премиялары

* «Алтын бәһлеүән» халыҡ-ара кинофестивалендә"Көмөш витязь" икенсе премияһы (1998)
* Халыҡ-ара кинофестивалдә Беренсе приз (2002; Баку) — иң яҡшы документаль фильм өсөн
* Халыҡ-ара ҡыҫҡа метражлы фильмдар фестиваленең халыҡ-ара жюри призы (2005; Клермон-Ферран, Франция)
* Халығ-ара ҡыҫҡа метражлы фильмдар фестивалендә Гран-при (Нанси, Франция; 2005)
* «Йылъяҙмалар» халыҡ--ара кинофестивалендә Гран-при (2005)
* Иң яҡшы ҡыҫҡа метражлы фильмы халыҡ-ара кинофестивалендә «Бәйләнештә» документаль кино өсөн диплом. (2005)
* Торонто халыҡ-ара кинофестиваленең жюри премияһы (2005; Канада)
* IMAGO Халыҡ-ара кинофестиваленең жюри премияһы (Португалия; 2005)
* И. В. Миколайчук исемендәге «Киев» премияһы (2005)
* Одесса халыҡ-ара кинофестивале, Дон Кихот (Халыҡ-ара кинопресс федерацияһы призы (2012).
* Украинаның александр Довженко исемендәге дәүләт премияһы (2015) «Ҡәбилә» нәфис фильмын төшөрөүгә ҙур ижади өлөш индергәне өсөн
* Иң яҡшы фильм өсөн приз — «Атлантида» — Венеция кинофестивалендә «Офоҡтар» программаһында.
* Токио кинофестивалендә жюриҙың махсус премияһы — Атлантида (2019)
* III дәрәжә «Ҡаҙаныштары өсөн» ордены (2020 йылдың 9 ноябре) — милли мәҙәниәт һәм сәнғәт үҫешенә ҙур шәхси өлөш индергәне, ҙур ижади ҡаҙаныштары һәм юғары һөнәри оҫталығы өсөн.
* Тарас Шевченко исемендәге Украина дәүләт премияһы (2021) — тулы метражлы «Атлантида» нәфис фильмы өсөн.
# Әхмәтов Арыҫлан Фәрит улы

Әхмәтов Арыҫлан Фәрит улы (11 декабрь 1948 йыл) — совет инженер-технологы, Башҡортостан Республикаһы Фәндәр академияһының мөхбир ағзаһы (1998), Башҡортостан Республикаһы Фәндәр академияһы нефть һәм газ бүлексәһенең академик-секретары (1997), техник фәндәр докторы (1986), профессор (1989), Рәсәй Федерацияһының атҡаҙанған фән эшмәкәре (1998), Рәсәй Федерацияһы Хөкүмәтенең фән һәм техника өлкәһендәге премияһы лауреаты (2015)

# Әхмәтов Арыҫлан Фәрит улы
## Биографияһы

Арыҫлан Фәрит улы Әхмәтов 1948 йылдың 11 декабрендә Львов ҡалаһында тыуа. Атаһы Әхмәтов Фәрит Ғәли улы (1926 йылғы) — Өфө нефть эшкәртеү заводында («Өфөнефтехим» асыҡ акционерҙар йәмғиәте) инженер, һуңынан директор урынбаҫары, КПСС-тың Өфө ҡала комитетының сәнәғәт буйынса секретары була, Хеҙмәт Ҡыҙыл Байраҡ (1971), «Почёт Билдәһе» (1976) ордендары кавалеры. Әсәһе — Әхмәтова Роза Сәмиғулла ҡыҙы.
1971 йылда Өфө нефть институтын тамамлай.
Эш урындары: 1971 йылдан — Өфө нефть институтында инженер, ассистент, уҡытыусы, доцент, каталитик процестар тармаҡ лабораторияһы мөдире. 1987—1991 йылдарҙа — технология факультеты деканы, 1991 йылдан — кафедра мөдире. Бер үк ваҡытта 1997—2001 йылдарҙа Башҡортостан Республикаһы Фәндәр академияһы нефть һәм газ бүлексәһенең академик-секретары.
Әхмәтовтың ғилми эшмәкәрлек даирәһе: яҡшыртылған экологик үҙенсәлектәргә эйә яғыулыҡ, махсус тәғәйенләнешле нефть продукттары етештереү; уның тарафынан нефть эшкәртеүсе заводтарҙың нефть шламдарын үтилләштереү; әҙ бензоллы (1 проценттан кәм), ароматик углеводородтарҙың дөйөм күләме кәметелгән автомобиль бензиндарын эшләү технологияһы, бер нисә төрлө антисептик һәм профилактикалау сараһы эшләнгән.
Әхмәтов Арыҫлан Фәрит улы 3 фән докторы һәм 30-ҙан ашыу фән кандидаты әҙерләгән.

# Әхмәтов Арыҫлан Фәрит улы
## Хеҙмәттәре

Әхмәтов Арыҫлан Фәрит улы — 350-нән ашыу ғилми хеҙмәт, шул иҫәптән 50-ләгән уйлап табыу авторы.
Топливно-химическая переработка бензиновых фракций. Тематический обзор. М.: ЦНИИТЭнефтехим, 1990 (авторҙаш).
Ароматизация углеводородов на пентасилсодержащих катализаторах. М.: Химия, 2000 (авторҙаш).
Судовые топлива. Уфа: Гилем, 2001 (авторҙаш).

# Әхмәтов Арыҫлан Фәрит улы
## Бүләктәре һәм маҡтаулы исемдәре

* Рәсәй Федерацияһының атҡаҙанған фән эшмәкәре (1998)
* Фән һәм техника өлкәһендә Башҡортостан Республикаһының дәүләт премияһы лауреаты (2013)
* Фән һәм техника өлкәһендә Рәсәй Федерацияһы Хөкүмәте премияһы лауреаты (2015).
# Еръя

Еръя — Рәсәй йылғаһы. Свердловск өлкәһе, Төмән өлкәһе биләмәләрендә аға. Йылға Оло Пелым йылғаһының уң ярына тамағынан 452 км өҫтәрәк ҡушыла. Йылға оҙонлоғо 20 км.

# Еръя
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Иртыш һыу бассейны округында урынлашҡан, һыу хужалығы участкаһы — Тавда йылғаһының, инештән тамағына тиклем, инештән алып Морозко ауылы янындағы һыу үлсәү постына тиклем Сосьва йылғаһын индермәйенсә. Бәләкәй йылға бассейны — Тубыл, йылға бассейны — Иртыш.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 14010502512111200011925
* Гидрологик өйрәнеү (ГӨ) буйынса коды — 111201192
* Бассейн коды — 14.01.05.025
* ГӨ буйынса һаны (номеры) — 11
* ГӨ буйынса сығарылыш — 2
# Окунева Ольга Владимировна

Окунева Ольга Владимировна (10 декабрь 1958 йыл, Смоленск) — Рәсәйҙең дәүләт һәм сәйәси эшмәкәре. VII саҡырылыш Дәүләт Думаһы депутаты. «Берҙәм Рәсәй» фракцияһының ағзаһы, Дәүләт Думаһының ғаилә, ҡатын-ҡыҙҙар һәм балалар мәсьәләләре буйынса комитеты рәйесенең урынбаҫары.

# Окунева Ольга Владимировна
## Биографияһы

Ольга Владимировна Окунева 1980 йылда К. А. Тимирязев исемендәге Мәскәү ауыл хужалығы академияһының Смоленск филиалын тамамлаған юғары белемле зооинженер. 1981—1981 йылдарҙа Смоленск өлкәһе Гагарин районының «Мишинский» совхозында зоотехник-селекционер вазифаһында эшләй, комплекс начальнигы була. 1981 йылдан алып 1984 йыл дауамында ошо уҡ совхозда төп эшенән азат ителгән Гагарин районы коммунистар партия ойошмаһы секретары вазифаһын башҡара. 1984—1993 йылдарҙа Гагарин районының ауыл хужалығы хеҙмәткәрҙәре профсоюзы комитетының секретары булып эшләй. 1994 йылда Смоленск өлкәһе Гагарин районы хакимиәтендә департамент директоры булып эшләй. 1994 йылдан алып 1998 йыл дауамында Социаль тәьминәт Фондының Смоленск төбәк бүлексәһендә Гагарин районы филиалы директоры була.
1998 йылда 14-се Смоленск бер мандатлы һайлау округы буйынса II саҡырылыш Смоленск өлкәһе Думаһына депутат итеп һайлана. 2002 йылдан алып 2007 йыл дауамында Смоленск өлкә Хакимиәтендә аппарат етәксеһе урынбаҫары була. 2007 йылдан алып 2010 йыл дауамында Смоленск өлкәһе Хакимиәтендә Губернатор урынбаҫары вазифаһын башҡара. 2010 йылдн алып 2012 йыл дауамында РФ Үҙәк федераль округының тулы хоҡуҡлы вәкиле аппаратында Смоленск өлкәһе буйынса федераль инспектор вазифаһында эшләй. 2013 йылдан 2016 йыл дауамында Смоленский өлкәһе Хакимиәтендә өлкә Губернаторы Алексей Островскийҙың (ЛДПР) урынбаҫары вазифаһын башҡара.
2016 йылдың сентябрендә «Берҙәм Рәсәй» партияһынан Дәүләт Думаһына кандидат булып баллотироваться ителә, һайлауҙар һөҙөмтәләре буйынса 176-сы бер мандатлы һайлау округы буйынса VII саҡырылыш Дәүләт Думаһына депутат итеп һайлана.

# Окунева Ольга Владимировна
## Закондар сығарыу эшмәкәрлеге

VII саҡырылыш Дәүләт Думаһы депутаты вәкәләттәрен башҡарыу осоронда 42 закондар сығарыу инициативаһының һәм федераль закондарға төҙәтмәләр индереүҙең авторҙашы булып сығыш яһай.
# Швизау

Швизау (нем. Schwiesau) — Германияла, Саксония-Анхальт ерендә урынлашҡан коммуна.
2006 йылғы халыҡ иҫәбен алыу буйынса коммунала 369 кеше йәшәй. Майҙаны — 14,5 км². Диңгеҙ кимәленән 87 метр бейеклектә һәм UTC +1 ваҡыт бүлкәтендә урынлашҡан. Почта индексы — 39638 һәм автомобиль коды — SAW.
# Дашаватара ғибәҙәтханаһы

Дашаватара ғибәҙәтханаһы — Гупттар империяһы ваҡытында һалынған һәм һаҡланып ҡалған Вишну Илаһы мандиры. Ғибәҙәтхана Һиндостанда, Уттар-Прадеш штатында, Деогархта, Дшханси ҡалаһынан 113 км алыҫлыҡта урынлашҡан. Ғибәҙәтхана V—VI быуаттар менән даталана, уның атамаһы — Дашаватар Мандир («Вишну Илаһының ун аватары мандиры»). Мандир квадрат формала, яҡтары яҡынса 6-шар метр. Мандир бейеклеге элек 12 метр булған.
Дашаватара ғибәҙәтханаһының баш панель рельефтары
# Волкова Анна Фёдоровна

Волкова Анна Федоровна (?-1876) — урыҫ химигы. Донъяла беренсе булып химик дипломы алған ҡатын-ҡыҙ (1870 йыл), донъяла беренсе булып химия буйынса фәнни эш баҫтыра, Рус химия йәмғиәте ағзаһы булған тәүге ҡатын-ҡыҙ.

# Волкова Анна Фёдоровна
## Биографияһы

Волкова Анна Федоровна 1869 йылда Петербург урман институтында А. Н. Энгельдарт лабораторияһында эшләй, 1870 йылдан — П. А. Кочубей лабораторияһында. Менделеев Дмитрий Иванович етәкселегендә Петербург асыҡ курстары тыңлаусылары өсөн практик дәрестәре алып бара.
Волкова 1870 йылда мәҡәлә баҫтыра, унда ул тәүге тапҡыр таҙа орто-толуолсульфокислоталар, уның хлорангидриды һәм амидтарын алыуҙы (һуңынан хлорангидрид һәм амидтарҙы сахарин етештереүҙә нигеҙ итеп файҙалана башлайҙар) яҙып сыға. Толуол сульфокислоталарын һелтеләр менән иретеп А Ф. Волкова теейшле крезол ала һәм шул рәүешле сульфокислота төҙөлөшөн асырға ярҙам итә. Пара-крезолдан ул беренсе тапҡыр пара-трикрезолфосфат ала. Һуңынан уны пластмасса өсөн пластификатор компоненты итеп киң ҡуллана башлайҙар. Өс йыл эсендә (1870—1873) Волкова Рус химия йәмғиәте журналында тикшерелгән ароматлы сульфокислота амидтары һәм уларҙан алынған матдәләр тураһында ике тиҫтә самаһы мәҡәлә баҫтыра.

# Волкова Анна Фёдоровна
## Биографияһы
### Фәнни ҡаҙаныштары

* Таҙа ортотолуолсульфокислота, шулай уҡ уның хлорангидридын һәм амидын аоа (1870);
* Паракрезолдан паратрикрезолфосфат ала;
* Толуол сульфокислота төҙөлөшөн аса (уларҙы һелте менән иретә);
* Водород атомының сульфокислота амидтарында аммиактың кислота ҡалдығы менән ҡалыуы (мәҫәлән, бензойный кислотаһы) амидтарҙан икенсе матдә барлыҡҡа килеү, кислоталарҙың барлыҡ реакциялары, шулай уҡ был кислоталарға яуап бирерлек хлорангидридтар һәм амидтар алыу факты.

# Волкова Анна Фёдоровна
## Хәтер

Венерала бер кратер уның хөрмәтенә атала.
# Келда

Кёлда (Телда, Толда) — Рәсәй йылғаһы. Ненец АО, Архангельск өлкәһе биләмәләрендә аға. Йылға Кулой йылғаһының һул ярына тамағынан 213 км өҫтәрәк ҡушыла. Йылға оҙонлоғо 104 км.

# Келда
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Аҡ диңгеҙ йылғалары бассейны Воронов морононан Канин нос моронона тиклем (Мезень йылғаһын индермәйенсә). Бәләкәй йылға бассейны — бассейны юҡ, йылға бассейны — Мезень.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 03030000312103000041517
* Гидрологик өйрәнеү (ГӨ) буйынса коды — 103004151
* Бассейн коды — 03.03.00.003
* ГӨ буйынса һаны (номеры) — 03
* ГӨ буйынса сығарылыш — 0
# Леонардо Фавио

Леонардо Фавио (исп. Leonardo Favio — псевдонимы, ысын исеме — Фуад Хорхе Хури ингл. Fuad Jorge Jury ; 28 май 1938 йыл — 5 ноябрь 2012 йыл) — Аргентина йырсыһы, актёры, кинорежиссёры.

# Леонардо Фавио
## Биография

Фуад Хорхе Хури 1938 йылдың 28 майында этник ғәрәптәр ғаиләһендә Мендос провинцияһының төньяҡ-көнбайышындағы Лухан-де Кейо ҡалаһында тыуған. Ғаилә ярлы районда йәшәй, ата-әсәһе баланы тәрбиәләүҙән баш тартҡанға күрә, ул ауыр холоҡло балалар интернатына эләгә, һуңынан- төрмәгәТөрмәнән сыҡҡас, йәш кеше Буэнос-Айресҡа китә һәм бында кинематограф менән мауыға башлай. Башта ул эпизодтарҙа һәм икенсе пландағы ролдәрҙә төшә, бер үк ваҡытта бер нисә ҡыҫҡа метражлы картинаны режиссёр булараҡ ҡуя («Сеньор Фернандес» (1958) һәм «Дуҫ» (1960).Тәүге тулы метражлы фильмы — «Яңғыҙ малай тарихы» (1965). Аргентина кино тәнҡитселәре ассоциацияһы әлеге фильмды йыл фильмы тип таный, Мар-дель-Платалағы кинофестивалдә уға ФИПРЕССИ пермияһы тапшырыла. шулай уҡ, Милли кино музейы үткәргән һораулама буйынса 2000 йылда «Яңғыҙ малай тарихы» 100 тәҡдим ителгән фильмдар араһында иң яҡшыһы тип билдәләнә. Леонардо Фавио тураһында яңы Аргентина киноһының күренекле вәкиле булараҡ һөйләй башлайҙар. Уның ижадына өлкән иптәше Фернандо Айала йоғонто яһай.
1966 йылда Леонардо Фавио «Анисето һәм Франциска тураһында романс» драмаһын төшөрә, был фильм «Көмөш ҡоҙғон» премияна лайыҡ була һәм тамашасылар араһында популярлыҡ яулай. 1998 йылда «Tres Puntos» журналының һорауламаһы буйынса фильм «бөтә замандарҙың иң яҡшы аргентин фильмы» тип исемләнә.
Леонардо Фавио бик һәләтле кеше. Бала саҡта уҡ ул гитарала уйнап өйрәнә. Уның башҡарыуындағы романтик балладалар дуҫтары араһында уңыш ҡаҙанһа, һуңынан ул ҙур сәхнәләрҙә сығыш яһай башлай. Йырсы буларак ул 1960—1970 йылдарҙа бик популяр була. Уның әҫәрҙәре 14 телгә тәржемә ителгән. Барыһы ул 20 соло альбомын яҙҙыра.
Ғүмер буйы перонизм идеологияһына тоғро булып ҡала. Перонистарға ул йәш сағында уҡ ылыға, улар менән полковник Перондың президентлыҡ осоронда тәүге ике йылда хеҙмәттәшлек итә. 1976 йылда ошо бәйләнештәр арҡаһында Леонардо Фавио илдән сығып китергә мәжбүр була, 1987 йылға тиклем сит илдәрҙә йәшәй. Перонизм темаһын һәйбәт белеүе уға 1996—1999 йылдарҙаалты сәғәтлек «Перон, хистәр симфонияһы» документаль ильмын төшөрөргә мөмкинлек бирә.
2008 йылда Леонардо Фавио «Анисето һәм Франциска тураһында романс» драмаһының яңы версияһын төшөрә — «Анисето».
2010 йылдың октябрендә Президент указына ярашлы тәғәйенләүҙәр Леонардо Фавио Аргентина мәҙәниәте илсеһе тип тәғәйенләнә (ингл. Argentina's Embassador of Culture).
1967—1973 йылдарҙа актриса Мария Ванер менән никахта тора. Уларҙың ике улы тыуа, шуларҙың береһе, Леонардо, актёр булып китә.
# Лоповица

Лоповица — Рәсәй йылғаһы. Архангельск өлкәһе, Вологда өлкәһе биләмәләрендә аға. Йылға Вохтомица йылғаһының уң ярына тамағынан 58 км өҫтәрәк ҡушыла. Йылға оҙонлоғо 12 км.

# Лоповица
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Онега йылғаһы. Бәләкәй йылға бассейны — бассейны юҡ, йылға бассейны — Онега.
Һыу ресурстарының федераль агентлығы мәғлүмәте буйынса:
* Дәүләт һыу реестрында һыу объектының коды — 03010000112103000001038
* Гидрологик өйрәнеү (ГӨ) буйынса коды — 103000103
* Бассейн коды — 03.01.00.001
* ГӨ буйынса һаны (номеры) — 03
* ГӨ буйынса сығарылыш — 0
# Ай-Нюхсат-Юган

Ай-Нюхсат-Юган — Рәсәйҙәге йылға. Ханты-Манси АО биләмәләрендә аға. Йылға Нюхсат-Юган йылғаһының һул ярына тамағынан 31 км өҫтәрәк ҡушыла. Йылға оҙонлоғо 16 км.

# Ай-Нюхсат-Юган
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Обь йылғаһы Нефтеюганск ҡалаһынан Иртыш йылғаһы ҡушылғанға тиклем . Бәләкәй йылға бассейны (йылға эске бассейны) — Вах, йылға бассейны — (Үрге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 13011100212115200051168
* Гидрологик өйрәнеү (ГӨ) буйынса коды — 115205116
* Бассейн коды — 13.01.11.002
* ГӨ буйынса томы — 15
* ГӨ буйынса сығарылыш — 2
# Герцогиня Лилиан Халландская

Принцесса Лилиан Халландская (30 август 1915 йыл — 10 март 2013 йыл) — швед король йорто ағзаһы, принц Бертиль, герцог Халландскийҙың ҡатыны (1912—1997), король Карл XVI Густавтың инәйе, элекке инглиз моделе.

# Герцогиня Лилиан Халландская
## Тормошо

Лилиан Суонсила — ҙурлығы буйынса Уэльстың икенсе ҙур ҡалаһында тыуа һәм Уильям Девис менән Гледис Мери Курендың ҡыҙы була. Йәш сағында модель булып эш башлай һәм «Vogue» журналы тышлығында тора. Уға биш йәш булғанда ата-әсәһе айырылыша. Рәсми рәүештә никах 1939 йылда тарҡала.
1940—1945 йылдарҙа ул инглиз актеры Иван Крейг менән йәшәй. Икенсе бөтә Донъя һуғышы ваҡытында Король флоты өсөн радио әҙерләгән заводта эшләй, шулай уҡ яраланған һалдаттар госпиталендә шәфҡәт туташы булып йөрөй.
1943 йылда ул Лондонда беренсе тапҡыр принц Бертиль Шведскийҙы — король Густав VI Адольф һәм Маргарита Коннаутскаяның улын осрата. Лилиан Иванда кейәүҙә булһа ла, тиҙҙән улар һөйәркәләр булып китә. 1945 йылда ир менән ҡатын айырылыша. Принц Бертильдың өлкән ағаһы Адольф Густав 1947 йылда бер йәшлек малайын ҡалдырып һәләк булғандан һуң, уның швед короллегендә регент булып ҡалыу мөмкинлеге тыуа. Ошо сәбәпле ул Лилианға өйләнә алмай, сөнки ул тәхеттән мәхрүм булыр ине. Бер нисә йыл улар бәйләнештәрен йәшереп, бергә йәшәйҙәр. Францияның көньяғында Сент-Максимда йәшәйҙәр. Принцтың атаһы, король Густав VI оҙон ғүмер кисерә, ошо ваҡытта Бертилдың туғаны бәлиғ була.
Король Густав VI Адольф үлгәндән һуң(1973 йыл), Лилиан һәм Бертиль никах килешеүе төҙөй. Никахлашыу 1976 йылдың 7 декабрендә үтә. Король юҡ саҡта ла Бертиль уның урынбаҫары сифатында сығыш яһай. Ҡатыны принцесса Лилиан, герцогиня Халландская тип атала башлай. Парҙар үҙҙәренең Сульбаккен виллаһында йәшәй.
Бертиль 1997 йылдың 30 авгусында үлә. Ул ҡатынының 82 йәшлек тыуған көнөндә вафат була. 1997—2010 йылдарҙа Лилиан Швецияны күрһәтеп, рәсми сараларҙа һәм байрамдарҙа ҡатнашыуын дауам итә. 2000 йылда ул король һарайы янындағы тормошо, шулай уҡ Бертиль менән ғаилә тормошо тураһында автобиографик китабын сығара. 2008 йылдың авгусында принцесса үҙ йортонда йығылып, ҡабырғаһын һындыра. Ошондай осраҡ 2009 йылдың февраль айында ҡабатлана. 2010 йылда принцесса Лилиан Альцгеймер ауырыуы менән ауырый һәм башҡаса йәмәғәт бурыстарын үтәй алмай тип иғлан ителә.
Принцесса Лилиан Стокгольмда 2013 йылдың 10 мартында вафат була. Үлгән мәленә ул швед король йортоноң һәм Европаның башҡа теләһә ҡайһы король ғаиләләренең иң оло йәштәге ағзаһы булып иҫәпләнә.
Принцесса Лилиан хөрмәтенә принцесса Мадлендың 2014 йылдың 20 февралендә тыуған ҡыҙына Леонор Лилиан Мария тип уның тулы исемен ҡушалар.
# Леандер йорто

Леандер йорто — Сортаваланың иҫтәлекле урындарының береһе, ҡаланың үҙәгендә Карел һәм Гагарин урамдары һәм Төп майҙан мөйөшөндә урынлашҡан. Сортавала районы территорияһындағы мәҙәни мираҫ объекттары исемлегенә ингән (тарих һәм мәҙәниәт ҡомартҡыһы).
Йорт фин милли романтизмы стилендә төҙөлгән ҙур булмаған замокты хәтерләтә

# Леандер йорто
## Тарихы
### Төҙөлөшө

Бина 1905 йылда шул саҡта аҙ билдәле булған архитектор Элиэль Сааринен проекты буйынса төҙөлгән. Уның карьераһы Милли акционерҙар банкы менән бәйле (фин. Kansallis-Osake-Pankki). Банк бүлексәһе 1901 йылдан шул уҡ урында урынлашҡан ағас бинала эшләй. Сортавала бүлексәһенең директоры булып 1911 йылдан 1911 йылға тиклем Элиелдең менән ағаһы Ханнес Сааринен тора (Saarinen Hannes, 1872-1950). 1905 йылда, төҙөлөш тамамланғас, банк контораһы яңы бинаның беренсе ҡатында урынлаша. Икенсе ҡатта банк етәкселегенең бер нисә фатиры була

# Леандер йорто
## Тарихы
### Банк бинаһы

1911 йылда бүлексәнең директоры булып Леандер тора (Oskar Johannes Leander), уның исеме менән йорт атала ла инде
1934 йылда билдәле архитектор Ларс Сонк проекты буйынса йорт үҙгәртеп ҡороуға дусар була, уның барышында беренсе ҡатта тәҙрә уйымдары киңәйтелә.

# Леандер йорто
## Тарихы
### Совет осоронда

Совет осоронда бинала оҙаҡ ваҡыт милиция бүлексәһе урынлаша.

# Леандер йорто
## Тарихы
### Хәҙерге заман

Эске эштәр бүлеге биналарҙы бушатҡандан һуң 1994 йылдан 1999 йылға тиклем был биналарҙы Сбербанк бүлеге биләй. Шул уҡ ваҡытта 1995 йылда Леандер йорто башҡа биналар — тарих һәм мәҙәниәт ҡомартҡылары менән бер рәттән Карелия Республикаһының дәүләт милегенән Сортавала ҡалаһының муниципаль милкенә тапшырыла. 1996 йылдың декабрендә бина №6638 Сортавала бүлексәһе йөҙөндә Сбербанкҡа килешеү буйынса ҡуртымға тапшырыла.
1999 йылда бинаға муниципаль милек хоҡуғы теркәлә.
2004 йылда суд приставтарының федераль хеҙмәте идараһының Сортавала бүлеге суд приставы башҡарыусыһы тарафынан «Сортавала ҡалаһы " муниципаль берәмеге бурыстары өсөн бина ҡулға алына. 2006 йылда ҡулға алынған мөлкәтте һатыу буйынса аукцион үтә. Аукцион йомғаҡтары буйынса Рәсәй Федерацияһы Хөкүмәте ҡарамағындағы махсус дәүләт учреждениеһының Санкт-Петербургта һәм Ленинград өлкәһендәге «Федераль мөлкәттең Рәсәй фонды» филиалы бинаны Сбербанкҡа 8 520 000 һумға һата.
2007 йылда Карелия Республикаһы буйынса федераль мөлкәт менән идаралыҡ итеү буйынса Федераль агентлыҡтың территориаль идараһы суд аша бинаны һатыу бәхәсле тип иғлан итергә маташа, әммә дәғүә ҡәнәғәтләндерелмәй.
Хәҙерге ваҡытта Леандер йортонда айырым бүлмәләрҙе Сбербанк менән ҡуртым килешеүе нигеҙендә Карелия Республикаһы буйынса Рәсәй УФСБ Сортавала бүлексәһе биләй.
# Зимми

Зимми́ йәки Зи́ммии (ғәр. ذمي‎, күмәге أهل الذمة‎ әһле әл-зи́ммә,һүҙмә-һүҙ мәғәнәһе «Килешеүле кешеләр», төр. zimmi) — мосолмандар тарафынан төҙөлгән, йәки яулап алынған, шәриғәт буйынса йәшәгән илдәрҙәге мосолман булмаған халыҡтарҙың (башлыса христианлыҡ, йәһүд дине, зороастризм һәм башҡа) дөйөмлаштерелгән атамаһы)).

# Зимми
## Статустары

Ғүмерҙәрен, мал-мөлкәтен һаҡлауҙары хаҡына, зимми Исламды йәмғиәт тормошоноң бар өлкәләрендә лә танырға тейеш булған һәм яһаҡ (жизйә) түләгән, мәгәр мосолмандар кеүек зәкәт түләмәгән .
Зиммиҙәргә сикләүҙәр: йыш ҡына ҡорал тота, дәүләт вазифаларында эшләй, армияла хеҙмәт итә, судта шаһитлыҡ итә, атта йөрөй, мосолман ҡатын-ҡыҙына өйләнә алмаған. Төрлө дискриминация формалары ҡулланыла алған, йәһүдтәргә һәм христиандарға кәмһетеп ҡарау булған. Мәҫәлән, бер ҡатлы йортта ғына йәшәргә рөхсәт, геттонан ситтә милек һәм ер тотоу, йәшәгән райондан төнөн сығып йөрөү, билдәле бер төр кейем генә кейеп йөрөү һәм башҡалар
Был сикләүҙәрҙең бер өлөшө (мәҫәлән, жизйә, мосолман ҡатын-ҡыҙына өйләнеүҙе тыйыу) Исламда шәриғәт буйынса баштан уҡ бөтә ерҙә һәм бөтә илдә ҡулланылһа, ваҡыт үтеү менән төрлө илдә төрлө ваҡытта һәм төрлө Ислам хакимдары тарафынан сикләүҙәр йә индерелгән, йә юҡҡа сығарылған (мәҫәлән, бер ҡаттан юғары өй һалмау, ҡорал тотмау, бер төр кейемде генә кейеп йөрөү).
Ғәрәп хәлифәлегендә (Ғәрәбстан, Төньяҡ Африка) баштан уҡ ғәрәптәргә туғандаш семит-хәмит халыҡтары йәшәгән, шуға күрә уларҙың күпселеге Исламды ғәрәп хакимлығы урынлашыу менән ҡабул иткән (күп булмаған ғәрәп-христиандарҙан башҡа), Ғосман империяһында иһә дини-этник состав бик сыбар булған.

# Зимми
## Шулай уҡ ҡара

* Жизйә
* Хараж
* Китап әһелдәре
* Райя
# Вёльфербютт

Вёльфербютт (нем. Wolferbutt) — Германияла, Тюрингия ерендә урынлашҡан коммуна.
2010 йылғы халыҡ иҫәбен алыу буйынса коммунала 399 кеше йәшәй. Майҙаны — 4,6 км². Диңгеҙ кимәленән 400 метр бейеклектә һәм UTC +1 ваҡыт бүлкәтендә урынлашҡан. Почта индексы — 36404 һәм автомобиль коды — WAK.
# Вадьювож

Вадьювож — Рәсәйҙәге йылға. Архангельск өлкәһе, Коми Республикаһы биләмәләрендә аға. Йылға Субась йылғаһының уң ярына тамағынан 17 км өҫтәрәк ҡушыла. Йылға оҙонлоғо 10 км.

# Вадьювож
## Һыу реестры мәғлүмәттәре

Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Мезень йылғаһы башынан Малонистогорская ауылы янындағы һыу үлсәү посына тиклем. Бәләкәй йылға бассейны (йылға эске бассейны) — Өҫтәмә бассейны юҡ, йылға бассейны — Мезень.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
* Дәүләт һыу реестрында һыу объектының коды — 03030000112103000047061
* Гидрологик өйрәнеү (ГӨ) буйынса коды — 103004706
* Бассейн коды — 03.03.00.001
* ГӨ буйынса томы — 03
* ГӨ буйынса сығарылыш — 0